turjo4nis/wikipedia-bn-dump-20250701 huggingface dataset:
নাগোইয়া

নাগোইয়া () পূর্ব এশিয়ার রাষ্ট্র জাপানের হনশু দ্বীপের মধ্যভাগের চুবু প্রশাসনিক অঞ্চলের দক্ষিণ উপকূলে অবস্থিত আইচি কেনের (তথা আইচি জেলার) রাজধানী শহর। শহরটি প্রশান্ত মহাসাগরের ইসে উপসাগরের উপকূলে, কিয়ৌতো শহরের পূর্বে অবস্থিত। নাগোইয়া জাপানের অগ্রসর সমুদ্রবন্দর ও শিল্পকেন্দ্রগুলির একটি। এটি জাপানের চতুর্থ সর্বোচ্চ জনবহুল শহর। মূল শহরে ২২ লক্ষ লোকের বেশি লোকের বাস। নাগোইয়ার বৃহত্তর মহানগর এলাকাতে (চুকিঔ মহানগর এলাকা) ১ কোটির কিছু বেশি লোকের বাস।

নাগোইয়া সাংস্কৃতিকভাবে খুবই সমৃদ্ধ। এখানকার প্রধান  শিক্ষা প্রতিষ্ঠানগুলি হল নাগোইয়া বিশ্ববিদ্যালয় (১৯৩৯ সালে স্থাপিত), মেইজো বিশ্ববিদ্যালয় (১৯৪৮), নানজান বিশ্ববিদ্যালয় (১৯৪৯), নাগোইয়া প্রযুক্তি ইন্সটিটিউট (১৯৪৯) ও নাগোইয়া নগর বিশ্ববিদ্যালয় (১৯৫০)। শহরের দর্শনীয় স্থানের মধ্যে আছে নাগোইয়া দুর্গপ্রাসাদ। দুর্গটি আদিতে ১৬১০-১৬১২ সালে নির্মাণ করা হয়। ১৯৪৫ সালে দ্বিতীয় বিশ্বযুদ্ধের সময় অগ্নিকাণ্ডে দুর্গটি ধ্বংসপ্রাপ্ত হয়, পরে ১৯৫৯ সালে এটিকে পুনর্নির্মাণ করা হয়। শহরটিতে জাপানের শিনতো ধর্মের সবচেয়ে প্রাচীন ও বিখ্যাত দুইটি ধর্মতীর্থ আতসুতা তীর্থ ও ইসে মহাতীর্থ দুইটি অবস্থিত। শিল্পকলার ক্ষেত্রে তোকুগাওয়া শিল্পকলা জাদুঘরটি উল্লেখযোগ্য; এখানে তোকুগাওয়া শাসক পরিবারের পারিবারিক শিল্পসংগ্রহটি সংরক্ষিত আছে। অন্যান্য প্রতিষ্ঠানের মধ্যে নাগরিক মিলনায়তন, আইচি সাংস্কৃতিক কেন্দ্র, চুনিচি মিলনায়তন, ও মিসোনো নাট্যশালা। হিগাশিয়ামা উদ্যানটিতে চিড়িয়াখানা ও উদ্ভিদ উদ্যান আছে।

এখানে বস্ত্র, ঘড়িনির্মাণ, বাইসাইকেল, সেলাইযন্ত্র, রাসায়নিক দ্রব্য ও চিনামাটির দ্রব্যের শিল্পকারখানা আছে। ১৮৬৮ সালে মেইজি পুনরুদ্ধার পর্বের পরে শোগুন সরকারের সমাপ্তি ঘটলে নাগোইয়া শহর একটি বাণিজ্যিক কেন্দ্র হিসেবে যাত্রা অব্যাহত রাখে। নাগোইয়ার বন্দরটির উন্নতি হয়, বিশেষ করে ২য় বিশ্বযুদ্ধের পরে। উন্নত বন্দর, কেন্দ্রীয় অবস্থান, মধ্য হনশুর নদীগুলি থেকে উৎপ্নন অবারিত জলবিদ্যুৎশক্তি, এসব কিছু নাগোইয়াতে ভারী শিল্পকারখানার প্রবৃদ্ধিতে ভূমিকা রাখে।  শুরুতে ঘড়ি, বাইসাইকেল ও সেলাইযন্ত্র উৎপাদন করা হত। এরপর বিশেষ ইস্পাত, রাসায়নিক দ্রব্য, জ্বালানি তেল, ও পেট্রোরাসায়নিক দ্রব্যাদির উৎপাদন যোগ হয় যা অঞ্চলটির মোটরগাড়ি, বিমান ও জাহাজ নির্মাণ শিল্পগুলির বিকাশে প্রয়োজনীয়।

টোকিও থেকে ওসাকা পর্যন্ত প্রসারিত অনেকগুলি রেলপথ, যাদের মধ্যে আধুনিক উচ্চগতির রেল শিনকানসেন অন্তর্গত, নাগোইয়া শহর দিয়ে চলে গেছে। সমুদ্রবন্দর ও উত্তরের নাগোইয়া বিমানবন্দরের মাধ্যমে শহরটির বিদেশের সাথে সরাসরি যোগাযোগ আছে। শহর থেকে অনেকগুলি খাল অভ্যন্তরভাগের শিল্প অঞ্চলগুলি পর্যন্ত চলে গেছে।

১৭শ শতকের শুরুর দিকে ১৬১০ সালে তোকুগাওয়া শোগুনাতে শাসকবংশের ওয়ারি শাখার সামরিক প্রশাসক ও রাষ্ট্রপরিচালক ইএইয়াসু যখন বিরাট নাগোইয়া দুর্গটি নির্মাণ করান, তখন থেকেই নাগোইয়া শহরের ইতিহাস শুরু হয়। ১৮৮০ সালের পরে শহরটি দ্রুত একটি শিল্পকেন্দ্র হিসেবে বৃদ্ধিলাভ করে। ১৯০৭ সালে দক্ষিণের আতসুতা বন্দরটিকে শহরের অঙ্গীভূত করে নেওয়া হয়। দ্বিতীয় বিশ্বযুদ্ধের সময় নাগোইয়ার ব্যাপক ক্ষতি হয়।

তথ্যসূত্র

গ্রন্থপঞ্জি
Nussbaum, Louis-Frédéric. (2005). "Nagoya" in Japan Encyclopedia, p. 685.

বহিঃসংযোগ

 Nagoya City official website 
 Nagoya City official website  
 WikiSatellite view of Nagoya at WikiMapia
 Nagoya International Center
 Official Tourism Guide - Nagoya Travel Guide 

জাপানের শহর
১৮৮৯-এ জাপানে প্রতিষ্ঠিত
জাপানের জনবহুল উপকূলীয় স্থান
হিরোনোবু নোমুরা

হলেন জাপানি। ১৯৮৪ সাল থেকে তিনি এই পর্যন্ত ৪০টি চলচ্চিত্রে অভিনয় করেছেন।

উল্লেখযোগ্য চলচ্চিত্র ও টেলিভিশন ধারাবাহিক

তথ্যসূত্র

বহিঃসংযোগ

১৯৬৫-এ জন্ম
জীবিত ব্যক্তি
জাপানি চলচ্চিত্র অভিনেতা
নিষ্ক্রিয় অঙ্গ

নিষ্ক্রিয় অঙ্গ () হল প্রচলিত ধারণায় সেসব অঙ্গ যেগুলো একসময় পূর্বপুরুষের দেহে সুগঠিত ও কার্যক্ষম ছিল, কিন্তু পরবর্তী বংশধরের দেহে গুরুত্বহীন, অগঠিত এবং অকার্যকর অবস্থায় রয়ে গেছে।

মানব দেহের কিছু নিষ্ক্রিয় অঙ্গসমূহ 

আমাদের দেহে শতাধিক নিষ্ক্রিয় অঙ্গের সন্ধান পাওয়া গেছে। 

 চোখের ভেতরের দিকের কোণায় উপপল্লব;
 আক্কেল দাঁত সহ কয়েক ধরনের দাঁত;
 গায়ের লোম;
 বহিঃকর্ণের পাশের তিনটি করে কর্ণপেশী;
 লেজ না থাকলেও পুচ্ছাস্থি; এবং
 বৃহদান্ত্রের সাথে যুক্ত অ্যাপেন্ডিক্স ইত্যাদি।

তথ্যসূত্র

বিবর্তনমূলক জীববিজ্ঞান
আইজ্যাক হোয়াট হাউজ

আইজ্যাক হোয়াইট হাউজ একটি ঐতিহাসিক বাড়ি ছিল। এছাড়াও এটা থোমাস হাউজ হিসেবে পরিচিত। এটা বেথেলের কাছাকাছি অবস্থিত। এটা ১৭৭৬ সালে নির্মাণ করা হয়।

তথ্যসূত্র

বহিঃসংযোগ 
 

১৭১৬-এ নির্মিত
বিজ্ঞান
ওয়েটজে কেউনিং

ওয়েটজে কেউনিং () (২১ ডিসেম্বর, ১৮৭৬ - ১৮ ডিসেম্বর ১৯৫৭) ছিলেন নেদারল্যান্ডের মানুষ। পেশায় প্রাইমারি স্কুল শিক্ষক, শেষ জীবনে প্রধান শিক্ষক। ব্যক্তিগতভাবে বৌদ্ধ ধর্ম এবং ভারতের দর্শন নিয়ে আগ্রহী ছিলেন। জীবনে তিনি কখনই ভারতে আসেননি। স্কুলের চাকরি থেকে অবসরে যান ১৯৩৭ সালে। এরপর প্রিয়দর্শী সম্রাট অশোকের ওপর একাগ্রচিত্তে পড়াশোনা শুরু করেন। দশ বছর পরিশ্রমের পর ১৯৪৭ সালে প্রকাশিত হয় তার ম্যাগনাম ওপাস ‌'অশোক দ্য গ্রেট' নামের এক ঐতিহাসিক জীবনীগ্রন্থ। বইটি ঐতিহাসিক ফিকশন। ১০০০ পৃষ্ঠার বই। যতদূর জানি দুনিয়ার শ্রেষ্ঠতম এই শাসকের জীবন নিয়ে এমন বই দুনিয়ায় আর দ্বিতীয়টি নেই। অশোকের অনুশাসন আর ঐতিহাসিক তথ্যের ওপর ভিত্তি করে লেখা হয়েছে এ বই। ফিকশন হলেও অশোকের জীবন ও কর্মকে বুঝতে বইটি গুরুত্বপূর্ণ।

১৯৯০-এর দশকে জে. এলিজাবেথ স্টেয়ার বইটি ইংরেজি ভাষায় অনুবাদ একটি খণ্ডে অনুবাদ করেন। তিনটি বইকে একটি খণ্ডে যে নামকরণ করা হয় তা হচ্ছে অশোক - দ্য ওয়াইল্ড প্রিন্স, অশোক - দ্য ওয়াইজ রুলার এবং অশোক-দ্য ওয়ার্ল্ড'স গ্রেটেস্ট টিচার।

তথ্যসূত্র 

১৮৭৬-এ জন্ম
১৯৫৭-এ মৃত্যু
ডাচ লেখক
বাংলাদেশী পতাকার তালিকা

এই তালিকাটি বাংলাদেশে ব্যবহৃত বিভিন্ন পতাকার তালিকা। জাতীয় পতাকা সম্পর্কে বিস্তারিত জানতে, বাংলাদেশের জাতীয় পতাকা দেখুন।

জাতীয় পতাকা

উৎসবানষ্ঠানিক পতাকা

সরকারি পতাকা

সিভিল পতাকা

সামরিক পতাকা

বাংলাদেশ পুলিশ ও অন্যান্য সিভিল ডিফেন্সের পতাকা

বাংলাদেশ স্কাউটস

নৃগোষ্ঠীর পতাকা

রাজনৈতিক পতাকা

বিচ্ছিনতাবাদীদের পতাকা

ঐতিহাসিক পতাকা

আরও দেখুন 

 বাংলাদেশের জাতীয় প্রতীক

তথ্যসূত্র 

বাংলাদেশের পতাকা
বাংলাদেশ সম্পর্কিত তালিকা
বাংলাদেশী সংস্কৃতি
দ্য মিটিং (জ্যাকি ম্যাকলেনের অ্যালবাম)

দ্য মিটিং মার্কিন স্যাক্সোফোনবাদক জ্যাকি ম্যাকলেন সমন্বিত ডেক্সটার গর্ডন কর্তৃক একটি লাইভ অ্যালবাম। ১৯৭৩ সালে কপেনহেগেন, ডেনমার্কের জাজহুস মনমারতে থেকে রেকর্ডকৃত হয় এবং ১৯৭৪ সালে স্টিপলিচেসের ভ্যানারে অ্যালবামটি মুক্তি পায়।

অভর্থনা 
স্কট ইয়ানো কর্তৃক অলমিউজিকের প্রর্যালোচনায় অ্যালবাটিকে তিন তারকা প্রদান করে এবং বিবৃতি দেয়, "এই সঙ্গীত অল্পপরিসরে ধ্রুপদী ঘরণার হলেও বেশ সজীব এবং ডেক্সটার গর্ডন ও জ্যাকি ম্যাকলেন উভয়ের সমর্থকদের জন্য অ্যালবামটি সুপারিশ করেন।"

ট্রাক তালিকা

কর্মীবৃন্দ 
 জ্যাকি ম্যাকলেন — আল্টো স্যাক্সোফোন
 ডেক্সটার গর্ডন — টেনোর স্যাক্সোফোন
 কেনি ডরেয় — পিয়ানো
 নিল্স-হ্যানিং — ব্যাস
 অ্যালেক্স রিয়েল — ড্রামস

তথ্যসূত্র

১৯৭৪-এর লাইভ অ্যালবাম
জ্যাকি ম্যাকলেনের লাইভ অ্যালবাম
ডেক্সটার গর্ডনের লাইভ অ্যালবাম
স্টিপলিচেস রেকর্ডকৃত লাইভ অ্যালবাম
হিন্দু থিয়েটার

প্রথম বাংলা থিয়েটার প্রতিষ্ঠিত হয় ১৭৯৫ সালের প্রারম্ভে। রাশিয়ান ভারত বিশারদ গেরাসিম স্তেপানোভিচ লেবেদেফ এর প্রতিষ্ঠাতা হিসেবে স্বীকৃত। তবে প্রসন্নকুমার ঠাকুর প্রথম ভারতীয় বাংলা থিয়েটার হিসেবে ১৮৩১ সালে "হিন্দু থিয়েটার" প্রতিষ্ঠা করেন।

বহিঃসংযোগ
 আধুনিক ভারতীয় থিয়েটার

বাংলা নাটক
১৮৩১-এ প্রতিষ্ঠিত
ভারতীয় সংস্কৃতি
১৭৯৫-এ ভারতে প্রতিষ্ঠিত
বাঙালি নাট্যশালা
কলকাতার সংস্কৃতি
মুসলিমদের পারস্য বিজয়

মুসলিমদের পারস্য বিজয় (আরবদের ইরান বিজয় বলেও পরিচিত) ৬৫১ সালে সাসানীয় সাম্রাজ্যের পতন ঘটায়। এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। মুসলিমরা ৬৩৩ সালে সাসানীয় অঞ্চলে আক্রমণ করে। এসময় খালিদ বিন ওয়ালিদ বর্তমান ইরাকের অংশ মেসোপটেমিয়ায় হামলা চালান। তৎকালীন সময় এই অঞ্চল ছিল সাসানীয় সাম্রাজ্যের রাজনৈতিক ও অর্থনৈতিক কেন্দ্র। সিরিয়ার রোমান যুদ্ধক্ষেত্রে খালিদকে বদলি করে পাঠানো হলে ইরানিদের পাল্টা আক্রমণে মুসলিমরা তাদের অবস্থান থেকে পিছু হটে। ৬৩৬ সালে সাদ ইবনে আবি ওয়াক্কাসের নেতৃত্বে দ্বিতীয় পর্যায়ের অভিযান শুরু হয়। কাদিসিয়ার যুদ্ধে বিজয়ের মাধ্যমে সাসানীয় অঞ্চলে মুসলিমরা স্থায়ীভাবে আধিপত্য লাভ করে। এরপর জগ্রোস পর্বতমালা রাশিদুন খিলাফত ও সাসানীয় সাম্রাজ্যের মধ্যে প্রাকৃতিক বাধা ও সীমানা হিসেবে কাজ করে। পারসিয়ানদের ক্রমাগত আক্রমণ চলতে থাকায় ৬৪২ সালে খলিফা উমর ইবনুল খাত্তাব সাসানীয় সাম্রাজ্যে পূর্ণ মাত্রায় আক্রমণের নির্দেশ দেন। ৬৫১ সালে এই জয় সম্পন্ন হয়। পারস্য বিজয় খলিফা উমর ইবনুল খাত্তাবের অন্যতম বড় অর্জন ছিল। তিনি মদিনা থেকে এই অভিযানের সফল দিক নির্দেশনা দিয়েছিলেন যা তার সামরিক ও রাজনৈতিক প্রজ্ঞার পরিচয় বহন করে।

আরও দেখুন
 ইরানের ইতিহাস
 মুসলিম বিজয়
 মুসলিমদের আফগানিস্তান বিজয়
 মুসলিমদের ট্রান্সঅক্সিয়ানা বিজয়
 রাজস্থানের যুদ্ধ

তথ্যসূত্র

বহিঃসংযোগ

 History of Iran: Islamic Conquest from the Iran Chamber Society.
 The Arab conquests at History World.
 Muslim Conquest of Persia at Mecca Books.

মুসলিমদের পারস্য বিজয়
সিন্ধুর ইতিহাস
পশ্চিম এশিয়ার ইতিহাস
সূরা ইব্রাহীম

সূরা ইব্রাহীম  , (, (নবী ইব্রাহিম) মুসলমানদের ধর্মীয় গ্রন্থ কুরআনের চৌদ্দতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫২ টি।

নামকরণ
এই সূরার ৩৫ নং আয়াতে উল্লেখিত وَإِذْ قَالَ إِبْرَاهِيمُ رَبِّ اجْعَلْ هَذَا الْبَلَدَ آمِنًا বাক্যাংশ থেকে পবিত্র সূরার নামকরণ করা হয়। পবিত্র এ সূরায়  ইব্রাহীম জীবন বৃত্তান্ত বর্ণনা করা হয়েছে।অন্যান্য সূরার ন্যায় এখানেও আলামত হিসেবে এ নাম ব্যবহৃত হয়েছে।

বিশেষত্ব
এই সূরাটির বিশেষত্ব হচ্ছে এই সুরাটি পূর্বোক্ত (সূরা রাদ) সূরাটির শেষ অংশ বিশেষ হিসেবে ধরা যায়। এখানে ব্যাখ্যা করা হয়েছে কি ভাবে স্বার্থান্ধ লোকের স্বার্থপরতা সত্বেও, সত্য তার নিজস্ব শক্তিতে প্রতিষ্ঠিত হয়। এই সত্যকে উপস্থাপন করার জন্য মুসা ও ইব্রাহিমের জীবন কাহিনীকে উদাহরণ স্বরূপ তুলে ধরা হয়েছে। এই সূরার মর্মার্থ হচ্ছে ইব্রাহিমের প্রার্থনা।

আরও দেখুন
 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র

বহিঃসংযোগ 
 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)
 কোরআন শরীফ

কুরআন
সূরা
ইব্রাহিম
জয়মতী (১৯৩৫-এর চলচ্চিত্র)

জয়মতী ১৯৩৫ সনে মুক্তিপ্রাপ্ত  প্রথম অসমীয়া ভাষার চলচ্চিত্র। লক্ষ্মীনাথ বেজবরুয়ার সতী জয়মতী নাটককে কেন্দ্র করে জ্যোতিপ্রসাদ আগরওয়ালা এই চলচ্চিত্রটি প্রযোজনা ও পরিচালনা করেন। এই  চলচ্চিত্রে জয়মতীর চরিত্রে অভিনয় করেছিলেন আইদেউ সন্দিকৈ। ১৯৩৩ সনে চলচ্চিত্র নির্মাণের কাজ আরম্ভ করা হয় ও ১৯৩৫ সনে মুক্তি দেওয়া হয়। ভোলাগুরি চা-বাগানে অবস্থিত চিত্রবন ষ্টুডিওতে চলচ্চিত্রটির সুটিং করা হয়।

কাহিনীর সারাংশ

আহোম সাম্রাজ্যের জয়মতী নামক নারীর বাস্তব জীবনের কাহিনী চলচ্চিত্রে প্রস্ফুটিত হয়েছে। আহোম সাম্রাজ্যের নিয়মমতে কোন অংগক্ষত রাজকুমার রাজা হতে পারবেন না। তাই লালুকসোলার পরামর্শে লরা রাজা বা চুলিক্‌ফা রাজ্যের রাজকুমারদের অংগক্ষত করার নির্দেশ দেয়। এই অত্যাচার থেকে রক্ষা পাওয়ার জন্য তুংখুঙীয়া ফৈদের রাজকুমার গদাপানি রাজ্য থেকে পালিয়ে নগা পাহাড়ে আশ্রয় নেয়।  গদাপানির সন্ধান না পেয়ে চুলিক্‌ফা গদাপানির পত্নী জয়মতীকে বন্দী করে জেরেঙা পাথার নামক স্থানে অসহ্যকর অত্যাচার করে। কিন্তু  অত্যাচার সহ্য করেও জয়মতী তার স্বামীর আত্মগোপন করা স্থানের নাম প্রকাশ করেন নাই।

জয়মতী নির্মাণের কাহিনী
ইংল্যান্ড থেকে ফিরে আসার সময় জ্যোতিপ্রসাদ আগরওয়ালা ইউ.অ্যাফ.এ ষ্টুডিও থেকে চলচ্চিত্র নির্মাণের কৌশল আয়ত্ত করেন। ১৯৩৫ সনের ১০ মার্চ তারিখে গুয়াহাটির কুমার ভাস্কর নাট্য মন্দিরে  মুক্তি দেওয়া হয়। ছবিটির উদ্‌ঘাটন করেন সাহিত্যরথী লক্ষ্মীনাথ বেজবরুয়া। চলচ্চিত্রটি দর্শকের জনপ্রিয়তা অর্জনে অক্ষম হয় যার ফলে বাণিজ্যিক লোকসান হয়।

তথ্যসূত্র

১৯৩৫-এর চলচ্চিত্র
ভারতীয় জীবনীসংক্রান্ত চলচ্চিত্র
অসমীয়া ভাষার চলচ্চিত্র
১৯৩০-এর দশকের অসমীয়া ভাষার চলচ্চিত্র
ভারতীয় সাদাকালো চলচ্চিত্র
ভারতীয় ঐতিহাসিক চলচ্চিত্র
১৯৩০-এর দশকের ঐতিহাসিক চলচ্চিত্র
আসামের পটভূমিতে চলচ্চিত্র
সূরা হিজর

সূরা আল হিজর (, বাংলায়: প্রস্তরময় ভূভাগ) মুসলমানদের ধর্মীয় গ্রন্থ কুরআনের পনেরতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৯টি।

নামকরণ
এই সূরার ৮০ নং আয়াত থেকে  আল হিজর শব্দটি থেকে সূরার নামকরণ হয়েছে।

‎الحجر (আল-হিজর) অর্থ পাথর।
শিরকের কারণে হৃদয় কঠিন হয়ে যায় যা কিনা পাথরের মত শক্ত। আর জাহান্নামকে পূর্ন করা হবে মানুষ আর পাথর দ্বারা যা দিয়ে মূর্তি তৈরী করা হয়। সত্যকে অস্বীকার করার ফলে পাথর হৃদয়ের মানুষের এবং ইবলিসের কি হাল হয়েছিল তা বর্ণনা করা হয় এই সূরাতে।

বাংলায় আয়াতসমূহ 
 আলিফ-লাম-র। এগুলো আল্লাহ্‌র কিতাব ও সুস্পষ্ট কুরআনের আয়াত।
 কোন সময় কাফেররা আকাঙ্ক্ষা করবে যে, কি চমৎকার হত, যদি তারা মুসলমান হত।
 এদের ছেড়ে দাও পৃথিবীর জীবনের আরাম-আয়েশ উপভোগ করার জন্য এবং নিজেদের আত্মতৃপ্তির জন্য। (মিথ্যা) আশা তাদের আনন্দ দিক । শীঘ্রই তারা জানতে পারবে।
 ইতিপূর্বে আমি যে জনবসতিই ধ্বংস করেছি তার জন্য একটি বিশেষ কর্ম-অবকাশ লেখা হয়ে গিয়েছিল।
 কোন সম্প্রদায় তার নির্দিষ্ট সময়ের অগ্রে যায় না এবং পশ্চাতে থাকে না।
 তারা বললঃ হে ঐ ব্যক্তি, যার প্রতি কোরআন নাযিল হয়েছে, আপনি তো একজন উম্মাদ
 তোমার নিকট "সত্য" এসে থাকলে, কেন তুমি ফেরেশতাদের আমাদের নিকট উপস্থিত করছো না?
 আমি ফেরেশতাদেরকে এমনিই অবতীর্ণ করি না, তারা যখনই অবতীর্ণ হয় সত্য সহকারে অবতীর্ণ হয়, তারপর লোকদেরকে আর অবকাশ দেয়া হয় না।
 আমি স্বয়ং এ উপদেশ গ্রন্থ অবতারণ করেছি এবং আমি নিজেই এর সংরক্ষক।
 আমি আপনার পূর্বে পূর্ববর্তী সম্প্রদায়ের মধ্যে রসূল প্রেরণ করেছি।
 ওদের কাছে এমন কোন রসূল আসেননি, যাদের সাথে ওরা ঠাট্টাবিদ্রূপ করতে থাকেনি।
 এভাবেই আমি পাপীদের অন্তরে উহা সঞ্চার করি। 
 ওরা এর প্রতি বিশ্বাস করবে না। পূর্ববর্তীদের এমন রীতি চলে আসছে।	 
 যদি ওদের জন্য আকাশের দুয়ারও খুলে দিই এবং ওরা (সারাদিন) তাতে আরোহণ করতে থাকে।
 বুও ওরা একথাই বলবে যে, আমাদের দৃষ্টির বিভ্রাট ঘটানো হয়েছে না বরং আমরা যাদুগ্রস্ত হয়ে পড়েছি।
 নিশ্চয় আমি আকাশে রাশিচক্র সৃষ্টি করেছি এবং তাকে দর্শকদের জন্যে সুশোভিত করে দিয়েছি।	
 (অধিকন্তু) প্রত্যেক অভিশপ্ত শয়তান থেকে আমি উহাকে রক্ষা করে থাকি।
 কিন্তু যে চুরি করে শুনে পালায়, তার পশ্চাদ্ধাবন করে উজ্জ্বল উল্কাপিন্ড। 
 এবং পৃথিবীকে আমি (কার্পেটের ন্যায়) বিস্তৃত করেছি। তাতে অনড় পর্বত মালা স্থাপন করেছি এবং সেখানে প্রত্যেক বস্তু উৎপন্ন করেছি সুপরিমিত ভাবে।
 আমি তোমাদের জন্যে তাতে জীবিকার উপকরন সৃষ্টি করছি এবং তাদের জন্যেও যাদের অন্নদাতা তোমরা নও।
 আমার কাছে প্রত্যেক বস্তুর ভান্ডার রয়েছে। আমি নির্দিষ্ট পরিমানেই তা অবতরণ করি।	
 আমি উর্বরকারী বায়ুকে প্রেরণ করি। তারপরে আকাশ থেকে বৃষ্টি বর্ষণ করি, এবং যার সাহায্যে তোমাদের জন্য (প্রচুর পরিমাণে) পানি সরবরাহ করে থাকি, যদিও তোমরা এই ভাণ্ডারের অভিভাবক নও। 
 আমিই জীবনদান করি, মৃত্যুদান করি এবং আমিই চূড়ান্ত মালিকানার অধিকারী।
 তোমাদের মধ্যে যারা সম্মুখে দ্রুতগামী এবং যারা পশ্চাদগামী, সকলকেই আমি জানি। 
 আপনার পালনকর্তাই তাদেরকে একত্রিত করে আনবেন। নিশ্চয় তিনি প্রজ্ঞাবান, জ্ঞানময়।
 ঠনঠনে (শুষ্ক) কাঁদা থেকে আমি মানুষের ছাঁচ তৈরী করেছি।
 এবং জিনকে এর আগে লু এর আগুনের দ্বারা সৃজিত করেছি।
 স্মরণ কর। তোমার প্রভু ফেরেশতাদের বলেছিলাম, "আমি ঠনঠনে (শুষ্ক) কাঁদা থেকে মানুষের ছাঁচ তৈরী করতে যাচ্ছি;
 অতঃপর যখন তাকে ঠিকঠাক করে নেব এবং তাতে আমার রূহ থেকে ফুৎকার দেব, তখন তোমরা তার সামনে সেজদায় পড়ে যেয়ো।
 তখন ফেরেশতারা সবাই মিলে সেজদা করল।

আরও দেখুন
 কুরআন

তথ্যসূত্র

বহিঃসংযোগ 
 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)
 কোরআন শরীফ

কুরআন
সূরা
জাল

জাল বাংলাদেশের প্রখ্যাত সাহিত্যিক আবু ইসহাক-এর একটি গোয়েন্দা উপন্যাস। উপন্যাসটি ১৯৮৮ সালে 'আনন্দপত্র' নামক কাগজের ঈদ সংখ্যায় প্রথম প্রকাশিত হয়। এটি লেখা শেষ হয় ১৯৫৪ সালে। উপন্যাসটি বাস্তব ঘটনা অবলম্বনে রচিত। ১৯৫০ সালে বাংলাদেশে (তৎকালীন পাকিস্তান) 'জাল নোট'-এর কয়েকটা মামলার তদন্তের ভার পড়েছিলো লেখকের ওপর, সরকারি কর্মকর্তা থাকাকালীন সময়ে। সেই অভিজ্ঞতাকে ভিত্তি করেই 'জাল' উপন্যাসটি রচিত।

১৯৮৮-এর বই
গোয়েন্দা উপন্যাস
রোসেটা

রোসেটা হল একটি রোবটিক স্পেস প্রোব এবং ইউরোপিয়ান স্পেস এজেন্সি এর প্রস্তুতকারক এবং প্রেরক। এটি এর অবরতরন মডিউল ফিলের সাথে ধূমকেতু 67P/Churyumov–Gerasimenko (67P) নিয়ে বিস্তারিত গবেষণা করে। এটি নভেম্বর ১২ , ২০১৪ তারিখে ধুমকেতুটিতে অবতরন করে এবং সফলভাবে তথ্য আদান-প্রদান করে।

তথ্যসূত্র

বহিঃসংযোগ 

 Rosetta website
 Rosetta operations site
 Rosetta image gallery
 Rosetta mission profile at NASA.gov
Media
 Rosetta orbital journey at YouTube.com
 Rosetta: landing on a comet at ESA.int
 ESA's Rosetta image gallery at Flickr.com

মহাকাশ অভিযান
জ্যোতিঃজীববৈজ্ঞানিক মহাকাশ অভিযান
ইউরোপীয় মহাকাশ সংস্থার মহাকাশ সন্ধানী
আবর্তক (মহাকাশ সন্ধানী)
পূর্ণদৈর্ঘ্য চলচ্চিত্র

পূর্ণদৈর্ঘ্য চলচ্চিত্র () হলো একটি চলচ্চিত্র, যা দীর্ঘ সময় ধরে চলমান মুখ্য বা স্বতন্ত্র বিষবস্তু প্রদর্শনের মধ্য দিয়ে একটি কার্যক্রম সম্পূর্ণ করতে সক্ষম। এর  দৈর্ঘ্য কত হওয়া উচিত সময় এবং স্থান অনুযায়ী তার ভিন্নতা রয়েছে। একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট অনুযায়ী, একটি পূর্ণদৈর্ঘ্য চলচ্চিত্রের দৈর্ঘ্য ৪০ মিনিট বা তার বেশি অন্যদিকে স্ক্রিন অ্যাক্টরস গিল্ড বিবৃতি দেয় ৮০ মিনিট বা তার বেশি।

বেশিরভাগ পূর্ণদৈর্ঘ্য চলচ্চিত্র ৭০ থেকে ২১০ মিনিট দৈর্ঘের হয়ে থাকে। দ্য করবেট-ফিৎসিমন্স ফাইট (১৮৯৭, ইউএসএ) প্রথম প্রামাণ্যচিত্র পূর্ণদৈর্ঘ্য চলচ্চিত্র (দৈর্ঘ্য ১০০ মিনিট) হিসাবে বিবেচিত। এবং দ্য স্টোরি অব দ্য কেলি গ্যাঙ (১৯০৬, অস্ট্রেলিয়া) প্রথম নাটকীয় পূর্ণদৈর্ঘ্য চলচ্চিত্র (আনুমানিক ৬০ মিনিট) হিসাবে বিবেচিত হয়। প্রথম পূর্ণদৈর্ঘ্য চলচ্চিত্র অভিযোজন ছিল লেস মিসারেবল (১৯০৯, ইউএসএ)। অন্যান্য প্রাথমিক পূর্ণদৈর্ঘ্য চলচ্চিত্রের মধ্য অন্তর্ভুক্ত রয়েছে দ্য ইনফার্নো (L'Inferno) (১৯১১), কোয়ু ভাডিস? (১৯১২), অলিভার টুইস্ট (১৯১২), রিচার্ড ৩ (১৯১২), ফ্রম দ্য ম্যানেজার টু দ্য ক্রস (১৯১২) এবং ক্লিওপেট্রা (১৯১২)।

বর্ণনা 
একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট পূর্ণদৈর্ঘ্য চলচ্চিত্রকে ২৪০০ সেকেন্ড (বা ৪০ মিনিট) বা তার বেশি দৈর্ঘ্যের চলচ্চিত্রে সংজ্ঞায়িত করেন।

তথ্যসূত্র 

চলচ্চিত্র প্রযোজনা
চলচ্চিত্র ও ভিডিও পরিভাষা
অস্ট্রেলীয় উদ্ভাবন
জাহিদুর রহিম অঞ্জন

জাহিদুর রহিম অঞ্জন (মৃত্যু: ২৪ ফেব্রুয়ারি ২০২৫) একজন বাংলাদেশী চলচ্চিত্র নির্মাতা ও চলচ্চিত্র বিষয়ক শিক্ষক ছিলেন। তিনি স্টামফোর্ড ইউনিভার্সিটি বাংলাদেশ এ ফিল্ম এন্ড মিডিয়া স্টাডিজ বিভাগে চলচ্চিত্র বিষয়ে শিক্ষকতা করেছিলেন। এছাড়াও তিনি বাংলাদেশ শর্ট ফিল্ম ফোরামের প্রতিষ্ঠাতাকালীন সদস্য। তার পরিচালিত প্রথম চলচ্চিত্র মেঘমল্লার। প্রথম চলচ্চিত্রের জন্যই তিনি শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কারে ভূষিত হন।

প্রাথমিক জীবন 
অঞ্জন ভারতের পুনে ফিল্ম ইন্সটিটিউটে চলচ্চিত্র বিষয়ে পড়াশুনা করেছেন।

কর্মজীবন 
বর্তমানে তিনি স্টামফোর্ড ইউনিভার্সিটি বাংলাদেশ এ ফিল্ম এন্ড মিডিয়া স্টাডিজ বিভাগে চলচ্চিত্র বিষয়ে শিক্ষকতায় যুক্ত আছেন।

বাংলাদেশ শর্ট ফিল্ম ফোরাম 
অঞ্জন বাংলাদেশ শর্ট ফিল্ম ফোরামের প্রতিষ্ঠাতা সদস্য। তিন দশেক ধরে তিনি স্বল্পদৈর্ঘ্য চলচ্চিত্র আন্দোলনের সাথে জড়িত। ২০০৪ থেকে ২০০৬ সাল পর্যন্ত তিনি বাংলাদেশ শর্ট ফিল্ম ফোরামের সভাপতির দায়িত্ব পালন করেন।

স্বল্পদৈর্ঘ্য চলচ্চিত্র 
অঞ্জন ১৯৯০ সালে অ্যান্টন চেকভের গল্প অবলম্বনে স্বল্পদৈর্ঘ্য চলচ্চিত্র মর্নিং নির্মাণ করেন। এটি তার পরিচালিত প্রথম স্বল্পদৈর্ঘ্য চলচ্চিত্র। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০০৭ সালে বাঙালি চিন্তাবিদ অতীশ দীপঙ্কর এর জীবনী নিয়ে নির্মাণ করেন শ্রীজ্ঞান অতীশ দীপঙ্কর।

পূর্ণদৈর্ঘ্য চলচ্চিত্র 
অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প রেইনকোট অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।

চলচ্চিত্রের তালিকা

পূর্ণদৈর্ঘ্য চলচ্চিত্র

স্বল্পদৈর্ঘ্য চলচ্চিত্র 
 মর্নিং
 শ্রীজ্ঞান অতীশ দীপঙ্কর

নাটক 
 ছেলেটা

পুরস্কার ও সম্মাননা 
জাতীয় চলচ্চিত্র পুরস্কার

মৃত্যু 
২০২৫ সালের ২৪ ফেব্রুয়ারি জাহিদুর রহিম অঞ্জন লিভারের জটিল সমস্যায় ভারতের বেঙ্গালুরুতে চিকিৎসাধীন অবস্থায় মৃত্যুবরণ করেন।

আরও দেখুন 
 মেঘমল্লার

তথ্যসূত্র

বহিঃসংযোগ
 
 

২০২৫-এ মৃত্যু
বাংলাদেশী চলচ্চিত্র পরিচালক
বাংলাদেশী চলচ্চিত্র ব্যক্তিত্ব
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
আবু নুয়াস

আবু নুয়াস আল হাসান ইবনে হানি আল হাকামি (৭৫৬–৮১৪),a আবু নুয়াস বলে পরিচিত  (; , Abū Novās) ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।

তথ্যসূত্র

আরও পড়ুন 
 
 
 
 
 
 Esat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147-173.

বহিঃসংযোগ 

 The Knitting Circle – Abu Nuwas
 Al-Funu.Org: Abu Nuwas
 Abu Nawas, the Persian Arab  By Tamim al-Barghouti, Tuesday, June 15, 2004
 Horse, Hawk, and Cheetah: Three Arabic Hunting Poems of Abū Nuwās Cordite Poetry Review

৭৫৬-এ জন্ম
৮১৪-এ মৃত্যু
আরবি ভাষার কবি
ফারসি ভাষার কবি
মধ্যযুগের লেখক
আরব্য রজনীর চরিত্র
ইরাকি লেখক
আব্বাসীয় যুগের কবি
ইরানি কবি
ইরাকি কবি
৯ম শতাব্দীর আরব ব্যক্তি
৭৫০-এর দশকে জন্ম
ফার্সি ভাষার কবি
লোককাহিনির চরিত্র
এলজিবিটিকিউ মুসলিম
মধ্যযুগীয় এলজিবিটিকিউ ব্যক্তি
বালমেহন
৮১০-এর দশকে মৃত্যু
রংপুর সিটি কর্পোরেশন

রংপুর সিটি কর্পোরেশন বাংলাদেশের রংপুরের স্থানীয় সরকার সংস্থা এবং দেশের দশম সিটি কর্পোরেশন। ২০১২ সালের ২০ ডিসেম্বর জাতীয় সংসদে স্থানীয় সরকার (সিটি কর্পোরেশন) বিল, ২০০৯-এর মাধ্যমে প্রায় দেড়শ বছরের পুরনো  রংপুর পৌরসভাকে আনুষ্ঠানিকভাবে রংপুর সিটি কর্পোরেশনে উন্নীত করা হয়। এর আয়তন ২০৫.৭০ বর্গ কিলোমিটার।

ইতিহাস 
১৮৬৯ খ্রিষ্টাব্দের ১ মে ৫০.৫৬ বর্গকিলোমিটারের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। ১৮৮২ খ্রিষ্টাব্দে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন। তাজহাটের জমিদার গোপাল লাল রায় ১৯১৪-১৯২৩ সালে রংপুর পৌরসভার চেয়ারম্যান ছিলেন। এছাড়াও মৌলভী বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০,১৯৭৪-১৯৭৭),অ্যাডভোকেট মোহাম্মদ আফজাল (১৯৭৭-১৯৮২,১৯৮৪-১৯৮৬,১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)। ২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন।

১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০ দশমিক ৫৬ বর্গকিলোমিটারে সম্প্রসারিত করা হয়েছিল।২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়।

রংপুর সিটি কর্পোরেশনের ৪ লেনের রাস্তার কাজ হয় রংপুরের প্রবেশদ্বার মডার্নমোড় থেকে মেডিকেল মোড় পর্যন্ত মহাসড়ক এবং সাথে সাথে মেইন শহরের রাস্তাকেও ৪ লেনে উন্নীত করেন মেয়র  শরফুদ্দীন আহমেদ ঝন্টু।

প্রশাসন
রংপুর সিটি করপোরেশনের আয়তন ২০৫.৭০ বর্গকিলোমিটার। এই আয়তনের মধ্যে রংপুর সদরের ১০টি, কাউনিয়া সারাই ও পীরগাছার কল্যাণীসহ ১২টি ইউনিয়ন মিলে ১১২টি মৌজাকে অন্তর্ভুক্ত করা হয়। এর মধ্যে ৭টি ইউনিয়ন পূর্ণাঙ্গ ও ৫টি আংশিক রয়েছে। তবে সেনানিবাসকে সিটি করপোরেশনের আওতার বাইরে রাখা হয়েছে।

সেবা 
 রংপুর সিটি কর্পোরেশন সরকার শহরের মৌলিক অবকাঠামো পরিচালনা ও প্রদানের জন্য দায়ী।

মেয়রদের তালিকা

নির্বাচন

নির্বাচন ফলাফল ২০২২

ওয়ার্ডসমূহ

সিটি করপোরেশনের ওয়ার্ড সংখ্যা ৩৩টি, সেগুলি হলো:

 বুড়িরহাট
 চাব্বিশ হাজারী
 পানাডার দীঘি
 উত্তম
 হাজির হাট
 সিও বাজার
 ধাপ 
 কেল্লাবন্দ
 রাধাবল্লব
 শিমুলবাগ-সাগরপাড়া
 কেরানিপাড়া
 মুন্সীপাড়া
 লালকুঠি লেন
 খলিফাপাড়া
 জুম্মাপাড়া
 জাহাজ কোম্পানি
 নবাবগঞ্জ
 বেতপট্টি-তালতলা
 কোটকিপাড়া
 পর্যটন পাড়া
 মর্ডান
 আশরতপুর
 আলমনগর
 রবার্টসনগঞ্জ
 দর্শনা
 লালবাগ
 খামারপাড়া
 ইসলামপুর
 পীরজাবাদ
 পার্বতীপুর
 মাহিগঞ্জ
 তাজহাট
 গণেশপুর
 বাবু খাঁ
 ডিসি মোড়
 আদর্শপাড়া
 মিস্ত্রি পাড়া

আরও দেখুন 
 রংপুর সিটি কর্পোরেশনের মেয়র
 বাংলাদেশের সিটি কর্পোরেশন

তথ্যসূত্র

বহিঃসংযোগ 

সিটি
রংপুর সিটি কর্পোরেশন
বাংলাদেশের সিটি কর্পোরেশন
হাতিদন্তী বাঁক

হাতিদন্তী বাঁক (), (দ্বিপদ নামকরণ: Buckinghamia celsissima), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।

তথ্যসূত্র

অস্ট্রেলিয়ার উদ্ভিদ
কুইন্সল্যান্ডের উদ্ভিদ
সাদা মটমটিয়া

সাদা মটমটিয়া (দ্বিপদ নাম:Lippia alba, ইংরেজি নাম: bushy matgrass, bushy lippia, hierba negra, juanilama, pamporegano, এবং pitiona) হচ্ছে ভারবেনাসি পরিবারের একটি ছোট ঝোপাল উদ্ভিদ। এদেরকে আলংকারিক উদ্ভিদ হিসেবে এদের সুঘ্রাণযুক্ত পাপড়ি এবং সুন্দর ফুলের জন্য চাষ করা হয়।

চিত্রশালা

তথ্যসূত্র

মধ্য আমেরিকার উদ্ভিদ
১৯২৫-এ বর্ণিত উদ্ভিদ
উদ্যান উদ্ভিদ
আলংকারিক উদ্ভিদ
ঔষধি উদ্ভিদ
ক্যারিবীয় দ্বীপপুঞ্জের উদ্ভিদ
মেক্সিকোর উদ্ভিদ
দক্ষিণ আমেরিকার উদ্ভিদ